AndreaBozzo/ceres-open-data-index huggingface dataset:
Mun Espoo kartalla -kyselyn vastaukset

Mun Espoo kartalla -asukaskysely toteutettiin syksyllä 2020. Kyselyyn vastasi noin 6 600 espoolaista eri puolilta kaupunkia. Vastaajat tekivät karttakyselyyn noin 70 000 merkintää ja kommenttia. Kysely toteutettiin yhteistyössä Aalto-yliopiston kanssa kaikille avoimena kyselynä, otantakyselynä sekä lapsille ja nuorille räätälöitynä kyselynä. Lasten ja nuorten kyselyyn vastasivat pääasiassa 6- ja 9-luokkalaiset.

Avoimena datana jaetaan kyselyn karttamerkinnät (pl. kotimerkinnät).  Karttamerkinnät sisältävät tiedon kyselyn kysymysluokkista ja vastausten pääluokista. Aineisto ei sisällä vastaajien taustatietoihin tai kotiin liittyviä merkintöjä, eikä vastaajien itse kirjoittamia vastauksia. Kaikkia kysymyksiä ei ole kysytty lapsilta ja nuorilta. 

Arjen paikkoihin ja erityisiin paikkoihin liittyvät merkinnät sisältävät tiedon myös liikkumismuodosta ja paikan kokemisesta.

Karttakyselyissä vastauksena saatujen karttamerkintöjen sijaintitarkkuus voi vaihdella suuresti eri vastaajien kesken. Vastaukset sisältävät niin suurpiirteisesti kuin hyvin tarkasti merkittyjä karttamerkintöjä. Vastaukset voivat sisältää myös joitakin vastaajan tahattomasti merkitsemiä kohteita.

Julkaistut aineistot:

- Arjen paikat
- Erityiset paikat
- Rakentamisen paikat
- Keskukset
- Kehittämisideat

Organization: Espoon kaupungin kaupunkiympäristön toimiala
Helsingin kaupungin peruskoulujen kielivalinnat

Helsingin ylläpitämien peruskoulujen oppilaiden kielivalinnat (A1-, A2-, B1- ja B2-kielet) kouluittain.

Lukuvuodesta 2019/2020 eteenpäin tiedot on saatavissa Opetushallinnon ylläpitämästä [Vipunen.fi](https://vipunen.fi/)-tilastopalvelusta. Alla oleva latauslinkki vie kaikki Suomen peruskoulut kattavaan tilastoon. Vipusen etusivulta löytyy lisätietoja ja ohjeita tilastopalvelun käyttöön.

Excel-tiedostossa on Helsingin  ylläpitämien peruskoulujen oppilaiden kielivalinnat 20.9. tilaston mukaan vuosilta 2012-2021. Suomen- ja ruotsinkieliset koulut sekä ala- ja yläasteen luokka-asteet on esitetty erikseen. Aineisto sisältää myös maahanmuuttajien valmistavan opetuksen, erityisopetuksen ja sairaalaopetuksen oppilaat. Erityiskoulujen oppilasmäärä on esitetty kuitenkin vain kokonaisuutena (ei kouluittain).

Kielten lyhenteet löytyvät [Tilastokeskuksen sivuilta](https://stat.fi/fi/luokitukset/kieli/kieli_1_20101115).

Tags: kielet, koulutus, peruskoulut
Organization: Helsingin kasvatuksen ja koulutuksen toimiala
Vantaan kaupunkikartta

Vantaan MATTI-järjestelmästä tuotettu kaupunkikartta-esitys. Sitä voi loitontaa ja lähentää koko Vantaan kartasta yhden tontin kartaksi. Kaupunkikartta koostuu useasta eri tarkkuustasosta. Tarkin taso vastaa tarkkuudeltaan asemakaavan pohjakarttaa. Tällä tasolla esitetään maastossa olevat rakennukset, rakenteet, liikenneväylät, korkeussuhteet, kiinteistörajat ja kiinteistötunnukset sekä maa- ja vesialueet nimistöineen.

Etäisimmällä katselutasolla esitetään koko Vantaan yleiskartta. Väliin jäävillä tasoilla esitetään mittakaavaan sopivasti suhteutettuja kartta-aineistoja. 
Alueiden käyttötarkoitus tai asemakaavassa suunniteltu käyttötarkoitus esitetään väripintoina. Lähimmillä tasoilla kuvataan ruskehtavalla kerrostaloalueet, vaalean ruskehtavalla pientaloalueet, harmaalla työpaikka-alueet ja yleisten rakennusten tontit sekä vihreällä puisto- ja virkistysalueet. Uloimmilla tasoilla kuvataan lisäksi vihreällä metsäalueet ja keltaisella pelto- ja niittyalueet.

Tietojen ajantasaisuus: Muuttuneet tiedot kaupunkikarttaan päivitetään lähimmille tasoille päivittäin ja muille tasoille viikoittain tai tarvittaessa.

Huom. taustakartta:kaupunkikartta ja kaupunkikarttaesitys -tasoissa ei ole eroa.

**Aineistoa voi katsella Vantaan kaupungin karttapalvelussa:**

- [Tasot löydät karttapalvelusta etsimällä hakusanalla 'Kaupunkikartta'. Kaupunkikartta on oletuksena näkyvillä kartan avautuessa.](https://kartta.vantaa.fi/?setlanguage=fi)

**Koordinaatisto(t):**

- ETRS-GK25 (EPSG:3879)

**Rajapintapalvelujen osoitteet:**

- WMS: https://gis.vantaa.fi/geoserver/wms?request=GetCapabilities
- Rajapintapalvelun kuvaus: https://gis.vantaa.fi/rajapinnat/

**Julkaistut tasot:**

- taustakartta:kaupunkikartta
- taustakartta:kaupunkikartta_mv
- kaupunkikarttaesitys

Organization: Vantaan kaupunkiympäristön toimiala
Helsingin pintamalli

Helsingin pintamalli -aineistossa on yhdistetty maanpintaa kuvaava 3D-pintamalli, kaupunkia kuvaavat ortoilmakuvat ja Helsingin 3D-rakennukset (tarkkuustaso LOD1). Aineisto kattaa koko Helsingin kaupungin alueen. 

Aineiston koordinaattijärjestelmä on ETRS-GK25 (EPSG:3879) ja korkeusjärjestelmä N2000. Rakennusaineiston tarkkuustaso (*Level of Detail*) on LOD1. LOD1-tarkkuustason 3D-rakennusmalli esittää rakennukset yksinkertaisena kuutiomalliaineistona.

Aineiston ylläpito ja sijaintitieto perustuu Kantakartan (nimellismittakaava 1:500) sijaintitietoon. 3D-rakennusaineiston ylläpidon lähtötietoina ovat kaupungin suorittamat maastomittaukset ja laserkeilaukset.

Aineisto on ladattavissa Helsingin karttapalvelusta SKP- ja KMZ-muodoissa. Aineistoa pystyy hyödyntämään esim. ilmaisella Sketchup-mallinnusohjelmalla. 

**Aineiston tarkempi kuvaus**

- https://kartta.hel.fi/paikkatietohakemisto/pth/?id=266

**Aineisto löytyy Helsingin kaupungin karttapalvelussa:**

- [Pintamalli](https://kartta.hel.fi/?setlanguage=fi&e=25496589&n=6672713&r=2&w=*&l=Karttasarja%2CMaastomalli_pintamalli_xyz_1x1m&o=100%2C100&text=Latauspalvelu&swtab=tab_default)

Tags: asuinrakennukset, ilmakuvat, julkiset-rakennukset, kaupunkimalli, kiinteistöt, liikerakennukset, maastomalli, pintamalli, rakennukset, rakennuskanta, rakennusmalli, tontit
Organization: Helsingin kaupunkiympäristön toimiala
Helsingin asemakaavakartat

Helsingin asemakaavakartat on kokoelma Helsingin kaupungin voimassa olevia ja kumoutuneita asemakaavoja. Asemakaavoilla ja asemakaavan muutoksilla luodaan edellytykset rakentamiselle. Asemakaavalla säädellään, mihin tarkoituksiin aluetta voi käyttää ja kuinka paljon saa rakentaa. Asemakaavakartoissa on esitetty hyväksytyt asemakaavat ja asemakaavojen muutokset. Kartoissa on esitetty mm. asemakaavojen rajat, eri asemakaava-alueet ja tunnukset.

Helsingin kaupunki siirtyi asemakaavojen tietokoneavusteiseen (CAD) tuotantoon 1980-luvun lopulla. Kuitenkin vielä 1990-luvulla osa asemakaavoista piirrettiin käsin, joten koko aineisto ei ole saatavilla vektorimuodossa. Asemakaavakarttojen tallennusmuoto on MicroStation DGN (2D). Aineisto on saatavilla myös DWG-muodossa.

[Helsingin karttapalvelussa](https://kartta.hel.fi/link/dBXPWD) on ladattavissa lainvoiman saaneet vektorimuotoiset asemakaavat, jotka on laadittu tämän vuosituhannen puolella. Myös monet 1990-luvun kaavoista on saatavissa vektorimuodossa. Tätä vanhempia asemakaavoja ei ole saatavissa vektorimuodossa. 

Tiedostot löytyvät, kun asemakaavan tiedot avaa kohdasta Aineistot > Kaavoitus ja liikennesuunnittelu > Voimassa olevat > Asemakaavat > Asemakaavahakemisto. Valitse haluamasi kaava kartalta, ja klikkaa oikealta avautuvasta ikkunasta linkkiä "Kaavadokumentit". Tiedostoja voi hakea myös asemakaavan numeron perusteella osoitteesta [https://ptp.hel.fi/dataForms/Asemakaavakartat/Default.aspx](https://ptp.hel.fi/dataForms/Asemakaavakartat/Default.aspx).

Organization: Helsingin kaupunkiympäristön toimiala
Uudenmaan väestö pääasiallisen toiminnan, iän ja sukupuolen mukaan 31.12.2001-

Uudenmaan väestö pääasiallisen toiminnan, iän ja sukupuolen mukaan 31.12.2001 alkaen.

##Aluerajat

Helsingin seudun muodostavat neljä pääkaupunkiseudun kuntaa Helsinki, Espoo, Vantaa ja Kauniainen ja kymmenen kehyskuntaa: Hyvinkää, Järvenpää, Kerava, Kirkkonummi, Mäntsälä, Nurmijärvi, Pornainen, Sipoo Tuusula ja Vihti. Uudenmaan maakunta muodostuu Helsingin, Raaseporin, Loviisan ja Porvoon seutukunnissa.

##Kohdejoukko ja rajaus

Pääasiallisen toiminnan käsite kuvaa henkilön taloudellisen toiminnan laatua. Väestö jaetaan pääasiallisen toiminnan perusteella työvoimaan kuuluviin ja työvoiman ulkopuolella oleviin. Nämä ryhmät voidaan edelleen jakaa alaryhmiin. Luokitus perustuu tietoihin henkilön toiminnasta vuoden viimeisellä viikolla. Tiedot pääasiallisesta toiminnasta perustuvat eri rekistereistä saatuihin tietoihin. Työvoimaan kuuluvuus on pääasiallisen toiminnan päättelyssä asetettu ensisijalle. Työvoiman sisällä taas on työttömien päättely tehty ennen työllisten päättelyä.

Tieto työllisyydestä perustuu eri rekistereistä saatuihin eläkevakuutustietoihin. Työttömät määritellään työministeriön työnhakijarekisterin perusteella. Ryhmä 'Muut' muodostuu henkilöistä, jotka ovat työvoiman ulkopuolella eivätkä myöskään kuulu seuraaviin ryhmiin: 0-14-vuotiaat, opiskelijat tai koululaiset, varusmiehet tai siviilipalvelusmiehet, eläkeläiset.

Organization: Helsingin kaupunginkanslia
Suomenlinnan lautan matkustajamäärät

Helsingin seudun liikenteen (HSL) LATI Web -palvelu on HSL:n tilaaman lauttaliikenteen tilastointisovellus. Järjestelmään kirjataan matkustajamäärät, kuljetetut ajoneuvot sekä matkustajat ja / tai ajoneuvot, jotka eivät mahtuneet kyseiselle lähdölle.

Kauppatorilta Suomenlinnaan liikennöivät lautat MS Suomenlinna II, MS Suokki ja MS Tor. MS Suokin ja MS Torin maksimikuljetuskapasiteetti on 350 henkilöä ja MS Suomenlinna II:n 395 henkilöä.

Katajanokalta liikennöi huoltolautta MS Ehrensvärd, joka pystyy kuljettamaan myös kuorma-autoja ja rekkoja. Matkustajia MS Ehrensvärd voi ottaa enintään 200.

Rajapinnan tarkempi kuvaus: https://hsl.louhin.com/lati/help

Organization: Helsingin seudun liikenne (HSL)
Helsingin väestö iän mukaan piireittäin ja osa-alueittain 2004-2023

Helsingin väestö iän mukaan piireittäin ja osa-alueittain vuosina 2004-2023. Sisältää tietoja kunnassa vakituisesti asuvasta väestöstä ikäryhmittäin.

**Huom**: Tämän Excel-tiedoston päivitys on päättynyt vuoteen 2023. Tilastot ovat saatavissa avoimena datana [aluesarjat.fi](https://aluesarjat.fi)-tilastotietokannasta.

##Tietolähde

Henkikirjat 1962-1984, Helsingin väestötietojärjestelmä 1985-1994, Tilastokeskus 1995-.

##Kohdejoukko ja rajaus

Väestöllä tarkoitetaan kunnassa vakituisesti asuvaa väestöä. Ne henkilöt, joilla Väestörekisterikeskuksen (VRK) ylläpitämän väestötietojärjestelmän mukaan on kotipaikka kunnassa vuodenvaihteessa, kuuluvat väestöön kansalaisuudestaan riippumatta, samoin ne Suomen kansalaiset, jotka asuvat tilapäisesti ulkomailla.

Ulkomaalaisella on kotipaikka kunnassa, jos hänen oleskelunsa on tarkoitettu kestämään tai on kestänyt vähintään yhden vuoden. Turvapaikanhakija saa kotipaikan vasta, kun hänen hakemuksensa on hyväksytty.

Kunnassa asuvat vieraan valtion lähetystöön, kaupalliseen edustustoon tai lähetetyn konsulin virastoon kuuluvat henkilöt sekä näiden perheenjäsenet ja henkilökohtainen palveluskunta eivät kuulu kunnan väestöön, elleivät ole Suomen kansalaisia. Sen sijaan Suomen ulkomailla olevien lähetystöjen ja kaupallisten edustustojen suomalainen henkilökunta sekä YK:n rauhanturvajoukoissa palvelevat luetaan kunnan väestöön.

Vuodenvaihteessa 1993/94 alettiin käyttää väestötietolain (507/93) mukaisesti vuodenvaihteen asukaslukua, joka korvasi aiemmin käytetyn tammikuun 1. päivän tilanteen. Erona aikaisempaan on, että vuodenvaihteen asukasluvussa eivät ole mukana vuoden ensimmäisenä päivänä syntyneet ja muuttaneet. Ennen vuotta 1990 käytettiin henkikirjoitettua väestöä koskevaa tietoa. Yksinkertaisuuden vuoksi taulukoissa käytetään vuoden ensimmäisen päivän tilannetta.

Vuodesta 1996 lähtien vuoden ensimmäisen päivän asukaslukutietoa muodostettaessa otetaan huomioon kaikki tammikuun loppuun (vuoteen 1990 toukokuun loppuun ja vuosina 1991-95 maaliskuun loppuun) mennessä Väestörekisterikeskuksen väestötietojärjestelmään saadut edellisen vuoden muutostiedot.

##Tietojen luotettavuus

Tiedot henkilöiden asuinpaikasta saadaan väestötietojärjestelmään muuttoilmoituksen kautta.

##Aluerajat

[Helsingin piirijakojärjestelmän](https://hri.fi/data/fi/dataset/helsingin-piirijako) mukaiset aluerajat.

##Merkintöjen selitykset

- kaksi pistettä (..): tietoa ei ole saatu tai se on liian epävarma ilmoitettavaksi
- piste (.): loogisesti mahdoton esitettäväksi
- viiva (-): suure pienempi kuin puolet käytetystä yksiköstä

Tags: ikä, ikäryhmä, väestö
Organization: Helsingin kaupunginkanslia
Kuuden suurimman kaupungin aikuissosiaalityö ja toimeentulotuki

**HUOM:** Vuoden 2023 sosiaali- ja terveydenhuollon rakenteiden uudistuksen jälkeen sosiaali- ja terveyspalveluiden järjestämisvastuu siirtyi hyvinvointialueille ja Kuusikko-yhteistyö päättyi kesäkuussa 2023 sosiaali- ja terveyspalveluiden osalta. Tästä syystä tietoaineisto päättyy vuoden 2021 tietoihin.

Kuuden suurimman kaupungin toimeentulotuen tietoja vuosina 2005-2021. Toimeentulotuesta tarkastellaan sekä asiakkaita (kotitaloudet ja henkilöt) että kustannuksia.

Toimeentulotuki on ollut Kuusikko-työn alusta lähtien mukana vertailuissa. Toiminta alkoi kolmen pääkaupunkiseudun kaupungin kesken jo vuonna 1994, jolloin tehtiin ensimmäinen toimeentulotuen asiakasmäärien ja kustannusten vertailu vuoden 1993 tietojen pohjalta. Ensimmäinen viiden kaupungin toimeentulotukiraportti tehtiin vuoden 1995 tiedoista, kun Turku ja Tampere tulivat työskentelyyn mukaan. Varsinaiseen Kuusikkoon päästiin vuonna 2005, kun Oulukin osallistui toimeentulotukivertailuihin. 

Vuonna 2011 kuutoskaupungit julkaisivat ensimmäisen kuuden suurimman kaupungin aikuissosiaalityön raportin. Aikuissosiaalityön raporteissa on keskitytty muita Kuusikko-raportteja enemmän toimintaympäristön, toimintatapojen sekä asiakaskunnan kuvailemiseen. Vuoden 2019 raporttiin on nostettu aiempaa enemmän myös numeerista tietoa. Aikuissosiaalityön valtakunnallisen määritelmän puuttuessa ja aikuissosiaalityön rakenteiden ja prosessien välisten kuntakohtaisten eroavaisuuksien vuoksi, saatavissa oleva tieto ei kuitenkaan aina ole täysin vertailukelpoista kuntien kesken.

Perustoimeentulotuen myöntämisen ja maksatuksen siirryttyä Kelalle vuonna 2017, aiemmin erillisinä raportteina julkaistut aikuissosiaalityön ja toimeentulotuen raportit on yhdistetty yhdeksi julkaisuksi. Aikuissosiaalityön ja toimeentulotuen raportit ovat syntyneet kuuden suurimman kaupungin aikuissosiaalityön asiantuntijatyöryhmän yhteistyönä.

Kuutoskaupungit muodostuvat Suomen kuudesta väkiluvultaan suurimmasta kaupungista. Väestömäärän mukaisessa järjestyksessä kuutoskaupunkeihin kuuluvat Helsinki, Espoo, Tampere, Vantaa, Oulu ja Turku. Kuusikko-työryhmissä vertaillaan kaupunkien sosiaali- ja terveyspalveluja, työllisyyspalveluja sekä varhaiskasvatuspalveluja. Tiedot asiakasmääristä, suoritteista, henkilöstöstä ja kustannuksista on pääasiassa koottu kuntien omista tietojärjestelmistä ja tilinpäätöksistä. Kaupunkien asiantuntijat sopivat tiedonkeruulle mahdollisimman yhdenmukaiset määritelmät ja toteuttavat tiedonkeruun käytännössä.


Tags: sosiaalihuolto, sosiaalipalvelut, toimeentulotuki, työmarkkinatuki
Organization: Helsingin kaupunginkanslia
Pääkaupunkiseudun rakennusmaavaranto (SeutuRAMAVA)

SeutuRAMAVA sisältää rakennusmaavarantotietoa, joka perustuu pääkaupunkiseudun lainvoimaisten asemakaavojen kaavavarantoon. Tiedot on laskettu aineistoon kaupunginosa- ja tilastoaluekohtaisesti.

**HUOM:** Uusimmat SeutuRamava -aineistot löydät vuodesta 2017 eteenpäin korttelitasoisina aineistosta [Pääkaupunkiseudun tonttivaranto kortteleittain (SeutuRAMAVA)](https://www.hsy.fi/ymparistotieto/avoindata/avoin-data---sivut/paakaupunkiseudun-tonttivaranto-kortteleittain-seuturamava/).

Kunkin vuoden tilastoalueet perustuvat sen vuoden Seutukartan tilastoaluejakoon. Rakennusmaavarantotiedot perustuvat kuntien kanssa yhteistyössä sovittuihin laskentasääntöihin (2011). Tätä vanhemmat rakennusmaavarantotiedot ovat laskettu uudestaan näillä uusilla säännöillä. Kauniainen on ollut laskelmassa mukana ensimmäisen kerran vuonna 2010. Helsingin tiedot puuttuvat vuodelta 2001. Puuttuvien tietojen osalta tilastoaluerajat ovat mukana ja tiedot ovat kuvattu puuttuviksi.

##Aineistosisältö

Tieto eri muuttujista esitetään ominaisuustietotaulukon sarakkeissa. Sarakkeissa olevat muuttujat ovat: 

- KUNTA = Kuntakoodi 
- KAUPOSANRO = Kaupunginosanumero
- NIMI = Kaupunginosan nimi
- RAKLKM = Rakennusten lukumäärä asemakaava-alueella
- YKSIKKÖLKM = Kaavayksiköiden lukumäärä
- RAKEOIKEUS = Tieto rakennusoikeuden määrästä (m²)
- KARA = Käyttöönotettu kerrosala (m²)
- RAKERA = Rakenteilla olevan kerrosalan määrä (m²)
- VARA = Laskennallinen rakennusmaavaranto (m²)
- VANHINRAKE = Kaupunginosan vanhimman rakennuksen valmistumisvuosi asemakaavoitetulla alueella
- UUSINRAKE = Kaupunginosan uusimman rakennuksen valmistumisvuosi asemakaavoitetulla alueella
- OMALAJI = Kiinteistöjen pääasiallinen omistaja kaupunginosatasolla

Lähde: Tiedot perustuvat Seudulliseen perusrekisteriin. Kaupunginosarajat ovat osa Helsingin kaupunginmittausosaston kokoamaa Seutukarttaa ja ovat saatavana HRI:sta (Pääkaupunkiseudun aluejakokartat).

##Huomioitavaa 

Alueet, joissa on alle viisi kaavayksikköä tai rakennusta, on poistettu tietotuotteesta tietosuojasyistä.

Koordinaattijärjestelmä: ETRS-GK25 (EPSG:3879)

Tarkkuus: Tiedot on summattu kaupunginosatasolle kaavayksikkötasoisesta tiedosta.

**Rajapinnan osoite:** [https://kartta.hsy.fi/geoserver/wfs](https://kartta.hsy.fi/geoserver/wfs?request=getCapabilities)

**Tasot**

- SeutuRAMAVA_kosa20151231
- SeutuRAMAVA_kosa20161230
- SeutuRAMAVA\_tila\_2014_fme
- SeutuRAMAVA\_tila\_2014\_fme\_char
- SeutuRAMAVA\_tila\_2014\_qgis\_char
- SeutuRAMAVA\_tila\_20151231
- SeutuRAMAVA\_tila\_20161230


Tags: asemakaavat, asuinrakennukset, kaavayksikkö, rakennukset, rakennusmaavaranto, rakennusoikeus
Organization: Helsingin seudun ympäristöpalvelut (HSY)
Espoon tilastoaluejaot

Espoon kaupungin alueen kolmiportainen tilastoaluejako: pienalueet, tilastoalueet ja suuralueet KRYSP-skeeman mukaisesti. Tilastoalueet on digitoitu opaskartan tarkkuudella ja sopivat esitettäviksi opaskartan päällä.

Huom! Ei toimi QGIS-sovellusta käyttäessä.

**Koordinaatisto(t):**

- ETRS-GK25 (EPSG:3879)

**Rajapintapalvelujen osoitteet:**

- WFS: [https://kartat.espoo.fi/teklaogcweb/wfs.ashx](https://kartat.espoo.fi/teklaogcweb/wfs.ashx?request=GetCapabilities)
- WFS: QGIS 2.18 - 3.x versioilla suositellaan käytettäväksi osoitetta: [https://kartat.espoo.fi/teklaogcweb/wfs.ashx?OUTPUTFORMAT=GML2](https://kartat.espoo.fi/teklaogcweb/wfs.ashx?OUTPUTFORMAT=GML2)
- Rajapintapalvelun kuvaus: https://kartat.espoo.fi/Paikkatieto/files/WMS-ja_WFS-rajapintakuvaukset.pdf

**Julkaistut tasot:**

- Maankäyttö:Kantakartta:Tilastollinenalue

Tags: alueet, aluejaot, pienalueet, suuralueet, tilastoalueet
Organization: Espoon kaupungin kaupunkiympäristön toimiala
Helsingin yleisten alueiden kunnossapidon vastuualueet

Aineisto esittää Helsingin ylläpitopalvelun tilaamat yleisten alueiden (kadut, puistot, luonnonmukaiset alueet) kunnossapidon urakka-alueet urakoitsijoineen ja urakka-aikoineen. Aineistosta käytetään myös nimitystä "urakkarajat". Aineisto sisältää useamman kunnassapidon tehtävän ja täytyy suodattaa tehtavakokonaisuus-ominaisuustiedon avulla, jotta se olisi käytettävä aineisto.

Aineisto on ladattavissa useissa eri formaateissa, mm. JSON, KML, CSV, Esri Shape ja XML. Saatavilla olevat formaatit löytyvät aina palvelun [GetCapabilities-kyselyn](https://kartta.hel.fi/ws/geoserver/avoindata/wfs?request=GetCapabilities) outputFormat-kohdasta. Lisätietoja ja -ohjeita [WFS-kohteiden haku -oppaasta](https://kartta.hel.fi/avoindata/dokumentit/Prosessi_Tyoohje_kyselypalveluiden_kaytto_ulkoverkko.pdf).

**Aineistojen esikatselu kartta.hel.fi -palvelussa:**

- [Urakoitsijat, katujen talvihoito ja puhtaanapito](https://kartta.hel.fi/link/dCg4Nh)
- [Kaikki tasot aktiivisena](https://kartta.hel.fi/link/dCfy62)
- Kaikki vastuualueiden karttatasot löytyvät sivuilta: [https://kartta.hel.fi/](https://kartta.hel.fi/) > Aineistot > Aluejaot > Kaupunkiympäristön toimialan ja pelastuslaitoksen vastuualueet > Yleiset alueet / Rya

**Koordinaatisto(t):**

- ETRS-GK25 (EPSG:3879)

**Rajapintapalvelujen osoitteet:**

- WMS-rajapinta: [https://kartta.hel.fi/ws/geoserver/avoindata/wms](https://kartta.hel.fi/ws/geoserver/avoindata/wms?request=getCapabilities)
- WFS-rajapinta: [https://kartta.hel.fi/ws/geoserver/avoindata/wfs](https://kartta.hel.fi/ws/geoserver/avoindata/wfs?request=getCapabilities)

**Julkaistut tasot:**

- Vastuualue_rya_urakkarajat

**Vastuualue_rya_urakkarajat-tason ominaisuustiedot ja tietotyypit:**

- id (int)
- nimi (string)
- nimi_sv (string)
- nimi_en (string)
- nimi_lyhyt (string)
- urakkamuoto (string)
- urakkamuoto_sv (string)
- urakkamuoto_en (string)
- urakoitsija (string)
- alku_pvm (string)
- loppu_pvm (string)
- tehtavakokonaisuus (string)
- status (string)
- html_color (string)
- paivitetty_tietopalveluun (string)

**Lisätietoa rajapinnasta:**  

- https://www.hel.fi/fi/paatoksenteko-ja-hallinto/tietoa-helsingista/kartat-ja-paikkatieto/paikkatiedot-tehokayttoon/avoimet-paikkatiedot

Organization: Helsingin kaupunkiympäristön toimiala
Pääkaupunkiseudun aurinkosähköpotentiaali

Aineisto sisältää rakennuksittain lasketun aurinkosähkön tuottopotentiaalin. Tuottopotentiaali on laskettu olettaen, että rakennuksen katto on soveltuvilta osiltaan katettu kokonaan aurinkopaneeleilla. 

Aineistossa on rakennuksittain laskettu aurinkosähkön tuottopotentiaali, jos koko aurinkopaneeleille soveltuva ala on katettu aurinkopaneeleilla. Sähkön vuosituoton potentiaalia laskettaessa on oletettu aurinkopaneelien hyötysuhteeksi 15 % ja niiden olevan asennettu katon suuntaisesti myös tasakatoilla.

Rakennusten ominaisuustiedoista löytyy karttapalvelussa sähköntuotto (MWh/vuosi) sekä paneelien pinta-ala neliömetreinä. Alkuperäisessä, ladattavissa aineistossa (esim. Helsingin aurinkosähköpotentiaali (SHP) -kansio, joka sisältää tiedoston electricity.shp)  sähköntuotto on kentässä ELEC ja sen yksikkö on kWh/vuosi. 

Aineisto on valmistunut Decumanus-hankkeessa ja sen on tuottanut hankkeessa mukana oleva belgialainen paikkatietopalveluihin erikoistunut yritys Eurosense.

**WFS-rajapinnan osoite:** [https://kartta.hsy.fi/geoserver/wfs](https://kartta.hsy.fi/geoserver/wfs?request=getCapabilities), 
taso: rakennusten\_aurinkosahkopotentiaali\_pks

**WMS-rajapinnan osoite:** [https://kartta.hsy.fi/geoserver/wms](https://kartta.hsy.fi/geoserver/wms?request=getCapabilities), 
taso: rakennusten\_aurinkosahkopotentiaali\_pks, rakennukset\_aurinkosahkopotentiaali

**Aineistoa voi katsella ja sen voi ladata [HSY:n avoimessa karttapalvelussa](https://kartta.hsy.fi/?zoomLevel=5&coord=25496558_6673000&mapLayers=133+100+aurinkosahkopotentiaali_pks&markers=2|3|ffde00|25495997_6672199|).**

Tags: asuminen, aurinkoenergia, energia, energiantuotanto
Organization: Helsingin seudun ympäristöpalvelut (HSY)
Espoon geoenergiakartta

Geoenergiakartta kuvaa maa- ja kallioperän soveltuvuutta geoenergian tuotantoon. Kartta pohjautuu Espoon kaupungin maaperäkarttoihin, Geologian tutkimuskeskuksen maa- ja kallioperätietoihin, maanmittauslaitoksen kartta-aineistoihin sekä geologin näiden pohjalta tekemään tulkintaan.

Geoenergiakartta on tehty yhteistyössä SITO:n kanssa.

**Ladattavan aineiston sisältö**

- Raportti aineiston luomisesta (pdf)
- Geoenergiakartta (GeoTIFF)

Geoenergiakartta on käytettävissä [Espoon kaupungin WMS-rajapinnan kautta](http://kartat.espoo.fi/teklaogcweb/WMS.ashx?REQUEST=GetMap&SERVICE=WMS&VERSION=1.1.1&LAYERS=Geoenergiakartta&STYLES=&FORMAT=image/png&BGCOLOR=0xFFFFFF&TRANSPARENT=TRUE&SRS=EPSG:3879&BBOX=25452401.884697,6659874.11,25513345.355303,6694521.69&WIDTH=1277&HEIGHT=726). Se on nähtävissä myös [Espoon karttapalvelussa](http://kartat.espoo.fi).

Tags: energia, energialähteet, geoenergia, maaperä
Organization: Espoon kaupungin kaupunkiympäristön toimiala